Suchinthana/ta-wikipedia huggingface dataset:
1811

1811  (MDCCCXI) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு ஞாயிற்றுக்கிழமையில் ஆரம்பமானது.

நிகழ்வுகள் 
 மார்ச் 1 - எகிப்திய மன்னன் முகமது அலி கடைசி மாம்லுக் தலைவர்களைக் கொன்றான்.
 மார்ச் 13 - பிரித்தானியர் பிரெஞ்சுப் படைகளை லீசா (Lissa) என்ற இடத்தில் இடம்பெற்ற சமரில் தோற்கடித்தனர்.
 மார் 25 - 260 நாட்கள் தொடர்ச்சியாக வானில் தெரிந்த வால்வெள்ளி (Comet) ஒன்றை Honoré Flaugergues என்பவர் கண்டுபிடித்தார்.
 ஏப்ரல் 5 - 6 - புவனர்ஸ் அயரெசில் புரட்சிக் கலவரங்கள் இடம்பெற்றன.
 மே 14 - பரகுவே ஸ்பெயினிடம் இருந்து விடுதலை பெற்றது.
 ஜூலை 5 - வெனிசுவேலா ஸ்பெயினிடம் இருந்து விடுதலையை அறிவித்தது.
 ஜூலை 11 - இத்தாலிய அறிவியலாளர் அவகாதரோ வளிம மூலக்கூறுகள் பற்றிய தனது குறிப்புகளை வெளியிட்டார்.
 நவம்பர் 8 - இலங்கையின் இயற்றப்பட்ட புதிய நீதிமன்ற சட்டப்படி மேல் நீதிமன்றம் (Supreme Court) இரண்டாகப் பிரிக்கப்பட்டது. ஒன்று கொழும்பில் பிரதம நீதியரசரின் நீதிமன்றமும், Puisne Justice என அழைக்கப்படும் நீதிமன்றம் யாழ்ப்பாணத்திலும் அமைக்கப்பட்டன. கிரிமினல் வழக்குகளுக்கு ஜூரி முறையும் அமுலுக்கு வந்தது.
 டிசம்பர் 16 - மிசோரியில் இடம்பெற்ற நிலநடுக்கத்தினால் மிசிசிப்பி ஆறு சிறிது நேரம் பின்னோக்கிப் பாய்ந்தது.

தேதி அறியப்படாத நிகழ்வுகள் 
 பொலீவியா விடுடலையை அறிவித்தது.
 நெடுந்தீவின் முழு அதிகாரமும் எட்வேர்ட் நோலன் என்பவனுக்கு வழங்கப்பட்டது.
 சென்ஸ் அண்ட் சென்சிபிலிடி (நாவல்) வெளியானது.

பிறப்புக்கள் 
 கோபாலகிருஷ்ண பாரதியார் (இ. 1881)
 அக்டோபர் 25 - கால்வா (கணிதவியலர்)

இறப்புக்கள்

1811 நாற்காட்டி

மேற்கோள்கள்
வீ. கே. சமரநாயக்க

"வித்யா ஜோதி" பேராசிரியர் வீ. கே. சமரநாயக்க (1939 – ஜூன் 6, 2007) இலங்கையில் கணினி மற்றும் தகவல் தொடர்பாடல் துறையின் வளர்ச்சிக்கு வித்திட்டவர். இதனால் தான் இவர் "இலங்கையின் கணினித் துறையின் தந்தை" என அழைக்கப்படுகின்றார். கொழும்பு பல்கலைக்கழகத்தின் விஞ்ஞான பீடத்தின் பீடாதிபதியாக கடமையாற்றிய பேராசிரியர் வீ. கே. சமரநாயக்க ஒரு கணினி விஞ்ஞானப் பேராசிரியர் ஆவார். இலங்கையின் தகவல் தொழில்நுட்பம் மற்றும் தகவல் தொழில்நுட்பம் சார்ந்த கல்வி என்பவற்றின் வளர்ச்சியில் பேராசிரியர் வீ. கே. சமரநாயக்க ஆற்றிய பங்களிப்பு அளப்பரியது. பேராசிரியர் வீ. கே. சமரநாயக்க உருவாக்கிய கொழும்பு பல்கலைக்கழக கணினிக் கல்லூரி (UCSC) இன்று இலங்கையின் பிரதான கணினிக் கற்கை நிலையமாக விளங்குகின்றது. பேராசிரியர் வீ.கே.சமரநாயக்க இறக்கும் போது இலங்கை தகவல் தொழில்நுட்ப முகவராண்மை நிறுவனத்தின் தலைவராக இருந்தார்.

ஆரம்பக் கல்வியும் குடும்ப வாழ்க்கையும் 
V.W சமரநாயக்க தம்பதிகளின் புதல்வரான பேராசிரியர் சமரநாயக்க தனது இடைநிலைக் கல்வியினை கொழும்பு றோயல் கல்லூரியிலும் உயர் கல்வியினை இலங்கைப் பல்கலைக்கழகத்திலும் பயின்றார்.

வாழ்க்கை 
1961 ஆம் ஆண்டு முதல் பேராசிரியர் சமரநாயக்க தான் பட்டப்படிப்பினை மேற்கொண்ட கொழும்பு பல்கலைக்கழகத்திலேயே பணிபுரிய ஆரம்பித்தார். தொடர்ச்சியாக 43 ஆண்டுகள் பேராசிரியர் அங்கு பணிபுரிந்தார். (இக் காலகட்டத்தில் 1974 ஆம் ஆண்டு இலங்கைப் பல்கலைக்கழகம் கொழும்பு பல்கலைக்கழகமாக மாற்றம் கண்டது.) 43 ஆண்டு காலப் பகுதியில் விஞ்ஞான பீடத்தின் பீடாதிபதியாகவும் கணணிக் கல்லூரியின் நிறுவனராகவும் இதன் இயக்குனராகவும் பணி புரிந்தார்.

விருதுகள் 
இலங்கை அரசு 1997 ஆம் ஆண்டு பேராசிரியர் சமரநாயக்கவுக்கு “வித்யா பிரசாதினி” விருதையும் 1998ம் ஆண்டு “வித்யா ஜோதி” விருதினையும் வழங்கியது. ஜப்பான் சர்வதேச கூட்டுறவு மையம் (JICA) 1996 ஆம் ஆண்டு சர்வதேச கூட்டுறவுக்கான தலைவர் விருதினை வழங்கியது. கொழும்பு பல்கலைக்கழகம் 2005 ஆம் ஆண்டு கலாநிதிப் பட்டத்தினை வழங்கியது.

மேற்கோள்கள்

இலங்கையின் கல்விமான்கள்
கொழும்பு றோயல் கல்லூரி பழைய மாணவர்கள்
1939 பிறப்புகள்
2007 இறப்புகள்
தென்மராட்சி

தென்மராட்சி இலங்கையின் யாழ்ப்பாண மாவட்டத்தின் நான்கு பெரும் பிரிவுகளுள் ஒன்று. ஏனையவை வடமராட்சி, வலிகாமம், தீவகம் ஆகியன. தென்மராட்சிக்கு மேற்கே வலிகாமமும், வடக்கே வடமராட்சியும், தெற்கே யாழ்ப்பாணக் கடலேரியும், கிழக்கே கிளிநொச்சி மாவட்டத்தின் ஒரு பிரிவான பச்சிலைப்பள்ளியும் உள்ளன.

தென்மராட்சியின் தலைநகரம் சாவகச்சேரி. சாவகச்சேரி நகரம் சாவகச்சேரி நகர சபையினால் நிர்வாகம் செய்யப்படுகிறது. கைதடி, வரணி, மட்டுவில், கொடிகாமம், கச்சாய் போன்றவை தென்மராட்சியில் உள்ள ஊர்களுட் சில.

தென்மராட்சியில் உள்ள ஊர்கள்
 வரணி
 நாவற்காடு
 இடைக்குறிச்சி
 தாவளை,இயற்றாலை
 கொடிகாமம் 
 கைதடி
 நாவற்குழி
 தச்சன்தோப்பு
 சரசாலை
 மட்டுவில்
 சாவகச்சேரி
 மறவன்புலவு
 அறுகுவெளி
 நுணாவில்
 மீசாலை
 கச்சாய்
 மிருசுவில்
 ஒட்டுவெளி
 விடத்தல்பளை
 கேரதீவு
 கெருடாவில், தென்மராட்சி
 அந்தணன் திடல்
 அல்லாரை
 பாலாவி
 கெட்பெலி
 தனங்கிளப்பு
 உசன்
 மந்துவில்
 கிளாலி
 எழுதுமட்டுவாள்

வெளி இணைப்புகள்
தென்மராட்சியின் தொன்மையும் பெருமையும், பேராசிரியர் ப.புஸ்பரட்ணம்
 http://vilampi.com/features/others/Villages-info/Jaffna/Thenmaradchi%20(Chavakachcheri).html 
யாழ்ப்பாணம்
1755

1755 (MDCCLV) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு ஞாயிற்றுக்கிழமையில் ஆரம்பமானது.

நிகழ்வுகள் 
 ஜனவரி 25 - மொஸ்கோ பல்கலைக்கழகம் நிறுவப்பட்டது.
 பெப்ரவரி 13 - ஜாவாவின் மடாரம் பேரரசு "யோக்யகர்த்தா சுல்தானேட்" (sultanate of Yogyakarta) மற்றும் "சுரகர்த்தா சுல்தானேட்" (sunanate of Surakarta) என இரண்டாகப் பிரிக்கப்பட்டது.
 ஏப்ரல் 15 - சாமுவேல் ஜோன்சன் என்பவரால் ஆங்கில அகராதி வெளியிடப்பட்டது.
 ஜூலை 17 - கிழக்கிந்தியக் கம்பனிக்குச் சொந்தமான டொடிங்டன் என்ற கப்பல் இங்குலாந்தில் இருந்து திரும்பும் வழியில் தாண்டதில் பல பெறுமதியான தங்க நாணயங்கள் கடலில் மூழ்கின.
 நவம்பர் 1 - போர்த்துக்கல், லிஸ்பன் நகரில் இடம்பெற்ற நிலநடுக்கம் மற்றும் ஆழிப்பேரலை காரணமாக 60,000-90,000 பேர் வரை கொல்லப்பட்டனர்.

பிறப்புக்கள்

இறப்புக்கள்

1755 நாற்காட்டி 

1750கள்
1755

மேற்கோள்கள்

nv:1751 – 1800
புரியாத்தியா

புரியாத் குடியரசு (Buryat Republic, ரஷ்ய மொழி: Респу́блика Буря́тия; புரியாத் மொழி: Буряад Улас) என்பது ரஷ்யக்கூட்டமைப்பின் ஒரு உட்குடியரசாகும்.

உருசியக் குடியரசுகள்
கபர்தினோ-பல்கரீயா

கபர்தினோ-பல்கரீயா என்பது ரஷ்யக்கூட்டமைப்பின் ஒரு உட்குடியரசாகும். வடக்குக் காக்கேசஸ் மலைகளில் அமைந்துள்ள இதன் வடக்குப் பகுதி சமவெளியாக உள்ளது. 12,500 சதுர கிலோமீட்டர் பரப்பளவு கொண்ட இந்த உட்குடியரசில் 2002 ஆண்டுக் கணக்குப்படி 901,494 மக்கள் வாழ்கிறார்கள். இவர்களில் 56.6% நகரப் பகுதிகளிலும், 43.4% மக்கள் நாட்டுப் புறங்களிலும் வாழ்கின்றனர். கபர்தினோ-பல்கரீயா, இரண்டு இனங்களின் ஆட்சிப்பகுதிகளாக உள்ளது. ஒன்று, வடமேற்குக் காக்கேசிய மொழி ஒன்றைப் பேசுகின்ற கபர்துகளைப் பெரும்பான்மையாகக் கொண்டது. மற்றப்பகுதி துருக்கிய மொழி பேசுகின்ற பல்கர் இனத்தைப் பெரும்பான்மையாகக் கொண்டது. இவர்களுள் கபர்துகள் 55.3% ஆக உள்ளனர். ரஷ்யர்கள் 25.1% உம், பல்கர்கள் 11.6% உம் உள்ளனர். இவர்களோடு, ஒசெட்டியர்கள், துருக்கியர், உக்ரேனியர், ஆர்மீனியர், கொரியர், செச்சென்கள் ஆகியோரும் குறைந்த அளவில் இக் குடியரசில் வாழ்கின்றனர்.

மேற்கோள்கள்

உருசியக் குடியரசுகள்
டொமினிக்கா

டொமினிக்கா (Dominica, பிரெஞ்சு: Dominique), கரிபியன் கடலில் அமைந்திருக்கும் ஒரு தீவு நாடாகும். இது ˌdɒmɪˈniːkə (dom-in-EE-cuh, டொமினீக்க என உச்சரிக்கப்படுகிறது. இலத்தீன் மொழியில் இது ஞாயிற்றுக்கிழமை எனப் பொருள்படும். இந்நாளிலேயே கொலம்பஸ் இத்தீவைக் கண்டுபிடித்தார். இது சிறிய அண்டிலிசு தீவுக்கூட்டத்தில் விண்ட்வார்ட் தீவுகளின் தொடரின் ஒரு பகுதியாக அமைந்துள்ளது. இந்நாட்டின் தலைநகர் ரோசோ ஆகும்.

இவற்றையும் பார்க்க 
 டொமினிக்கன் குடியரசு

வெளி இணைப்புகள் 
 டொமினிக்கா 
 QFM வானொலி
 த குரோனிக்கில்

மேற்கோள்கள்

கரிபியன் நாடுகள்
தீவு நாடுகள்
முன்னாள் பிரித்தானியக் குடியேற்றங்கள்
ஐக்கிய நாடுகள் சபையின் உறுப்பு நாடுகள்
ரஷ்யாவின் தன்னாட்சி ஓக்குருகுகள்

ருஷ்யக் கூட்டமைப்பானது 85 ஆளுகைப்பிரிவுகளை உள்ளடக்கியதாக அமைந்துள்ளது. இவற்றுள் 6 தன்னாட்சி வட்டாரங்கள் எனப்படுகின்றன. இந்த தன்னாட்சி வட்டாரங்கங்களை ரஷ்ய மொழியில் 'ஒக்ரூகா' என்று கூறுகின்றனர்.

அகின்-புர்யாத்து தன்னாட்சி வட்டாரம்
சுகோத்கா தன்னாட்சி வட்டாரம்
கான்டி-மான்ஸி தன்னாட்சி வட்டாரம்
நெனெத்து தன்னாட்சி வட்டாரம்
உஸ்த்து-ஒர்தா புர்யாத்து தன்னாட்சி வட்டாரம்
யமலோ-நெனெத்து தன்னாட்சி வட்டாரம்

மேற்கோள்கள்

உருசியா
1556

1556 (MDLVI) பழைய ஜூலியன் நாட்காட்டியில் புதன்கிழமையில் ஆரம்பமான ஒரு நெட்டாண்டு ஆகும்.

நிகழ்வுகள் 

 ஜனவரி 16 - இரண்டாம் பிலிப்பு ஸ்பெயின் மன்னன் ஆனான். அவனது தம்பி பேர்டினண்ட் ரோம் பேரரசின் மன்னன் ஆனான்.
 ஜனவரி 23 - சீனாவில் ஷான்கி (Shaanxi) மாநிலத்தில் இடம்பெற்ற பெரும் நிலநடுக்கத்தில் 830,000 பேர் வரையில் கொல்லப்பட்டனர்.
 நவம்பர் 5 - முகலாயப் பேரரசுப் படைகள் இந்தியாவின் சூர் பேரரசின் தளபதி ஹேமு என்பவனின் படைகளை பானிபாட் என்ற இடத்தில் இடம்பெற்ற சமரில் தோற்கடித்தன. பேரரசன் அக்பர் இந்தியாவின் அரசனானான்.

தேதி அறியப்படாதவை

அறிவியல்

பிறப்புகள்

இறப்புகள் 
 பெப்ரவரி 22 - ஹுமாயூன், முகலாய பேரரசன் (பி. 1508)

1556 நாட்காட்டி

மேற்கோள்கள்

1556
1844

1844  (MDCCCXLIV) ஒரு திங்கட்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் சனிக்கிழமையில் ஆரம்பமானது.

நிகழ்வுகள் 
 பெப்ரவரி 27 - டொமினிக்கன் குடியரசு ஹையிட்டியிடம் இருந்து விடுதலை பெற்றது.
 பெப்ரவரி 28 - USS பிரின்ஸ்டன் என்ற படகில் பொருத்தப்பட்ட துப்பாக்கி வெடித்துச் சிதறியதில் அதில் பயணம் செய்த இரண்டு ஐக்கிய அமெரிக்க அமைச்சர்கள் உட்படப் பலர் கொல்லப்பட்டனர்.
 மே 24 - முதலாவது மின்னியல் தந்திச் செய்தி சாமுவேல் மோர்ஸ் என்பவரால் வாஷிங்டன் டிசியில் இருந்து மேரிலாந்துக்கு அனுப்பப்பட்டது. அனுப்பப்பட்ட செய்தி: What hath God wrought.
 ஜூன் - இலங்கையில் யானைகளைக் கொல்வோருக்கு பணப்பரிசு வழங்கப்படும் என்ற அரசு அறிவித்தலைத் தொடர்ந்து வன்னியில் மட்டும் சுமார் 150 யானைகள் கொல்லப்பட்டன.
 ஜூன் 6 - கிறிஸ்தவ இளையோர் அமைப்பு (YMCA) லண்டனில் ஜோர்ஜ் வில்லியம்ஸ் என்பவரால் ஆரம்பிக்கப்பட்டது.
 ஜூன் 15 - இறப்பர் பதப்படுத்தும் முறை (vulcanization) சார்ல்ஸ் குடியர் என்பவரால் காப்புரிமம் பெறப்பட்டது.
 ஜூலை 3 - ஐஸ்லாந்தின் எல்டி தீவில் பெரிய ஓக் பறவைகளின் கடைசிச் சோடி கொல்லப்பட்டது.
 ஜூலை 13 - இலங்கையில் காவற்துறை நீதிமன்றங்கள் (police courts) அமைக்கப்பட்டன.
 ஆகஸ்ட் - யாழ்ப்பாணம் இளவாலையில் சென் மேரியின் தேவாலயம் தீயில் முற்றாக எரிந்தது.
 ஆகஸ்ட் 28 - பிரெட்ரிக் எங்கெல்ஸ் மற்றும் கார்ல் மார்க்ஸ் இருவரும் பாரிசில் சந்தித்தனர்.
 அக்டோபர் - இலங்கையில் வடமேற்கு மாகாணம் உருவாக்கப்பட்டது.
 டிசம்பர் 20 - இலங்கையில் கூலிகளை வேலைக்கமர்த்தும் முறை (slavery) ஒழிக்கப்பட சட்டம் கொண்டுவரப்பட்டது.

நாள் அறியப்படாதவை 
 சுவீடனைச் சேர்ந்த வேதியியல் நிபுணர் குஸ்டாஃப் எரிக் பாஸ்க் என்பவர் பாதுகாப்பான தீக்குச்சியைக் கண்டுபிடித்தார்.
 பாதுகாப்புப் பெட்டி (safe) அலெக்சாண்டர் ஃபிஷே என்பவரால் கண்டுபிடிக்கப்பட்டது.
 அணுக்கரு என்ற சொல் என்பது முதன்முதலில் மைக்கேல் ஃவாரடேயினால் "அணுவொன்றின் மையப்புள்ளி" என்ற விளக்கத்தோடு தரப்பட்டது.
 பஹாய் சமயம் தோற்றம் பெற்றது.

பிறப்புக்கள் 
 நவம்பர் 25 - கார்ல் பென்ஸ், ஜெர்மனியைச் சேர்ந்த வாகனப்பொறியாளர் (இ. 1929)

இறப்புக்கள் 
 கதிரேசப் புலவர் (அகவை 40), அச்சுவேலியைச் சேர்ந்த புலவர்

1844 நாட்காட்டி

மேற்கோள்கள்

1840
1844
1759

1759  (MDCCLIX) ஒரு திங்கட்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு வெள்ளிக்கிழமையில் ஆரம்பமானது.

நிகழ்வுகள் 
 ஜனவரி 15 - பிரித்தானிய அருங்காட்சியகம் திறக்கப்பட்டது.
 செப்டம்பர் 10 - பாண்டிச்சேரியில் பிரெஞ்சுக் கடற்படைகளுக்கும் ஜோர்ஜ் போக்கொக் தலைமையிலான பிரித்தானியக் கடற்படைக்கும் இடையில் போர் வெடித்தது. பிரெஞ்சுக் கப்பல் பலத்த சேதத்துடன் பின்வாங்கியது.
 செப்டம்பர் 13 - கனடாவின் கியூபெக் நகருக்கருகாமையில் இடம்பெற்ற போரில் பிரித்தானியப் படைகள் பிரெஞ்சுப் படைகளைத் தோற்கடித்தன.
 செப்டம்பர் 18 - கியூபெக் நகரை பிரித்தானியர் கைப்பற்றினர். 
 நவம்பர் 6 - பாளையக்காரர் பூலித்தேவரின் நெற்கட்டான் செவ்வலைக் கோட்டையை இசபல்கான் கான்சாகிப் என்பவனின் படைகள் வெடிகுண்டுகள் கொண்டு தாக்கின. ஆனாலும் கோட்டையைப் பிடிக்க முடியவில்லை.

நாள் அறியப்படாதவை 
 புகழ்பெற்ற கின்னஸ் வடிசாலை (Guinness Brewery) அயர்லாந்து, டப்ளினில் நிறுவப்பட்டது.
 சுவீடன், ஸ்டொக்ஹோல்ம் நகரில் இடம்பெற்ற பெரும் தீயில் 250 வீடுகள் எரிந்தன.
 வண. கிறிஸ்டியன் பிரெடெரிக் ஷ்வார்ட்ஸ் பாதிரியார் யாழ்ப்பாணம் வந்து சேர்ந்தார். இவர் இலங்கை முழுவதும் பயணம் செய்து கிறிஸ்தவ மத போதனையில் ஈடுபட்டார்.

பிறப்புக்கள்

இறப்புக்கள்

1759 நாற்காட்டி

மேற்கோள்கள்

nv:1751 – 1800
1860

1860  (MDCCCLX) ஒரு ஞாயிற்றுக்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு நெட்டாண்டு ஆகும்.

நிகழ்வுகள் 
 ஏப்ரல் 7 - இந்தியாவில் பட்ஜெட் தாக்கல் செய்யும் முறையை பிரிட்டன் அறிமுகம் செய்தது.
 மே 6 - கரிபால்டியும் அவனது படைகளும் "இரண்டு சிசிலிகளின் பேரரசை"க் கைப்பற்றும் நோக்கில் இத்தாலியின் ஜெனோவா நகரை விட்டுப் புறப்பட்டனர்.
 மே 15 - கரிபால்டியின் படைகள் சிசிலியில் நேப்பில்ஸ் நகரின் படைகளைத் தோற்கடித்தன.
 மே 27 - கரிபால்டியின் படைகள் சிசிலியின் தலைநகர் பெலேர்மோவைக் கைப்பற்றினர்.
 சூன் 24 - புளோரன்ஸ் நைட்டிங்கேலின் எண்ணக்கருக்களுக்கமைய முதலாவது தாதிகள் பயிற்சி நிலையம் இங்கிலாந்தில் அமைக்கப்பட்டது.
 சூலை 15 - இலங்கையின் பிரதம நீதியரசராக சேர் எட்வேர்ட் ஷெப்பர்ட் கிறீசி நியமிக்கப்பட்டார்.
 ஆகத்து 4 - இலங்கையின் கவர்னராக சேர் சார்ல்ஸ் மக்கார்த்தி நியமிக்கப்பட்டார்.
 ஆகத்து 22 - பிரித்தானியக் கடற்படையின் உதவியுடன் கரிபால்டியின் படைகள் சிசிலியில் இருந்து இத்தாலியின் பெரும்பரப்பினுள் நுழைந்தனர்.
 செப்டம்பர் 7 - "லேடி எல்ஜின்" என்ற கப்பல் மிச்சிகன் ஆற்றில் மூழ்கியதில் நூற்றுக்கணக்கானோர் கொல்லப்பட்டனர்.
 செப்டம்பர் 7 - கரிபால்டியின் படைகள் நேப்பில்சைக் கைப்பற்றினர்.
 நவம்பர் 6 - ஆபிரகாம் லிங்கன் அமெரிக்காவின் 16வது அதிபராகத் தேர்ந்தெடுக்கப்பட்டார். இவரே குடியரசுக் கட்சியில் இருந்து தேர்ந்தெடுக்கப்பட்ட முதலாவது அதிபராவார்.

தேதி அறியப்படாத நிகழ்வுகள் 
 மதராசில் இருந்து சுமார் 2,500 தமிழ் தொழிலாளர்கள் கயானா சென்று குடியேறினர்.
 டிசம்பர் - இந்தியப் பல்கலைக்கழகப் பரீட்சைகள் யாழ்ப்பாணத்திலும் நடைபெற ஆரம்பித்தன.

பிறப்புகள் 
 பெப்ரவரி 18 - ம. சிங்காரவேலர் ( இ. 1946)
 மே 20 - எடுவர்டு பூக்னர், (இ. 1917)

இறப்புகள் 
 ஆகத்து 2 - சேர் ஹென்றி ஜோர்ஜ் வோர்ட் (Sir Henry Ward), இலங்கை (1855-1860), மதராஸ் (1860) முன்னாள் கவர்னர் (பி. 1796)
 அக்டோபர் - சைமன் காசிச்செட்டி, இலங்கைத் தமிழறிஞர் (பி. 1807)

1860 நாட்காட்டி

மேற்கோள்கள்

1860
தமிழீழ விடுதலைப் புலிகளின் உள் கட்டமைப்பு

தொடக்கத்தில் சிறிய கரந்தடி இராணுவக் குழுவாக செயற்பட்டு வந்த விடுதலைப் புலிகள், பின்னர் வளர்ச்சியடைந்து தரைப்படை, வான்படை, கடற்படை, காவல் துறை என பல்வகைப் பிரிவுகளை கொண்ட படைத்துறையாக மாறினர். விடுதலைப் புலிகள் இயக்கத்தின் அங்கமாக இருந்த படையணிகள் பின்வருமாறு;

கடற்புலிகள்
வான்புலிகள்
லெப். கேணல் இராதா விமான எதிர்ப்புப் படையணி
மாலதி படையணி (பெண்புலிகள்)
சோதியா படையணி (பெண்புலிகள்) 
அன்பரசி படையணி (பெண்புலிகள்) - மகளிர் படையணியில் முதன் முதல் உருவாகிய படையணி
சிறுத்தைகள்
கரும்புலிகள்
கடற்கரும்புலிகள்
கேணல் கிட்டுப் பீரங்கிப் படையணி
லெப். கேணல் விக்ரர் கவசவாகன எதிர்ப்புப் படையணி
லெப். கேணல் குட்டிசிறி மோட்டார்ப் படையணி
ஜெயந்தன் படையணி
சார்ள்ஸ் அன்ரனி சிறப்புப் படையணி
இம்ரான் பாண்டியன் படையணி
இம்ரான் பாண்டியன் உந்துருளி அணி
எல்லைப் படை
துணைப்படை
வழங்கற் பிரிவு
மருத்துவப் பிரிவு
கொள்முதல் பிரிவு
பரப்புரைப் பிரிவு
தமிழீழப் பொறியியற்றுறை
வெடிபொருள் தொழில்நுட்பப் பிரிவு
கணிணி தொழில்நுட்பப் பிரிவு
இலத்திரனியல் தொழில்நுட்பப் பிரிவு
போர்கருவித் தொழிற்சாலை
தமிழீழ இராணுவ விஞ்ஞானக் கல்லூரி
விடுதலைப்புலிகளின் ஆங்கிலக் கல்லூரி
திரைப்பட, புத்தக மொழிபெயர்ப்புத் துறை
புலனாய்வுத் துறை
தமிழீழ விடுதகலைப்புலிகளின் அரசியற்றுறை - http://www.ltteps.org/
தமிழீழ விளையாட்டுத் துறை - http://www.eelamsports.com/ 
தமிழீழக் கல்வி மேம்பாட்டுக் கழகம்
தமிழீழக் கலை பண்பாட்டுக் கழகம்
தமிழீழ நீதித்துறை- http://www.eelamjudicial.org/ 
தமிழீழ நிர்வாக துறை
தமிழீழ நிதித் துறை - http://www.nithiththurai.com/
தமிழீழ வைப்பகம் (வங்கி) - http://www.bankoftamileelam.net/ 
தமிழீழ காவல்துறை
விடுதலைப்புலிகளின் சுகாதாரப் பிரிவு - http://www.eelamhealths.com 
சூழல் நல்லாட்சி ஆணையம்
தமிழீழ வனவளப் பாதுகாப்புப் பிரிவு
தமிழீழப் பொருண்மிய மேம்பாட்டு நிறுவனம் - (TEEDOR) - http://www.teedor.org/ 
பொருண்மிய மதியுரையகம் - (The Economic Consultancy House) - http://www.techonnet.org/
தமிழீழக் காலநிலை அவதானிப்பு நிலையம்
தமிழீழக் காட்டுமானப் பொறியியற்செயலகம் - (Construction Engineering Secreteriat of Tamileelam)
 Planning and Development Secretariat 
வடகிழக்கு மனித உரிமைகள் செயலகம் - NorthEast Secretariat on Human Rights (NESOHR) - http://www.nesohr.org/ 
ஒளிக்கலைப்பிரிவு (நிதர்சனம், ஒளி வீச்சு) - http://www.aruchuna.com/
விடுதலைப்புலிகளின் வெளியீட்டுப் பிரிவு - http://www.eelamstore.com 
புலிகளின் குரல் (வானொலி) - http://www.pulikalinkural.com/
விடுதலைப்புலிகள் பத்திரிகை - http://eelamhouse.com/2009/10/04/viduthalai-pulikal-paper-all/ 
எரிமலை சஞ்சிகை
தமிழீழத் தேசியத் தொலைக்காட்சி - http://www.tvttn.com/ 
ஈழம் இணையம் - http://www.eelamweb.com/
பூமாலை நடவடிக்கை

பூமாலை நடவடிக்கை என்பது 1987 ஆம் ஆண்டு ஜூன் 4 ஆம் நாள் இலங்கையின் ஆளுகைக்குட்பட்ட வான்பரப்பில் அத்து மீறி உள்நுழைந்த இந்திய வான்படை விமானங்கள் யாழ் குடாநாட்டின் மீது உணவுப் பொருட்களை இட்ட நடவடிக்கைக்கான பெயராகும். யாழ் குடாநாட்டை  விடுதலைப் புலிகளிடமிருந்து மீட்கும் நோக்கில் இலங்கை இராணுவத்தால் மேற்கொள்ளப்பட்ட ஒப்பரேசன் லிபரேசன் எனப்படும் நடவடிக்கையின் போது யாழ் குடாநாட்டில் நிலவிவந்த உணவுப் பொருள் பற்றாக்குறைக் காரணமாக இந்தியா இந்நடவடிக்கையை எடுத்தது. 1971 ஆம் ஆண்டின் இந்திய-பாகிஸ்தானிய போருக்குப் பின் இந்திய விமானப்படை இன்னொரு நாட்டின் ஆளுமைக்குட்பட்ட வான்பரப்பை மீறியதும், இலங்கை இனப்பிரச்சினையில் இந்தியா நேரடியாக தலையிட்டதும் இதுவே முதல் முறையாகும்.

மேற்கோள்கள்

வெளியிணைப்புகள்
ஒபரேசன் பூமாலை - அந்த நாள் நினைவுகள் 

1987 நிகழ்வுகள்
ஈழப்போரில் வெளிநாடுகளின் பங்கு
இந்திய அமைதி காக்கும் படையின் நடவடிக்கைகள்
கோசலை

கௌசல்யா அல்லது கோசலை இராமாயணக் கதை நாயகனான இராமனின் தாயார் ஆவார். இவர் தசரத மன்னனின் மனைவியர் மூவரில் முதல் மனைவியும், அயோத்தியின் பட்டத்து ராணியும் ஆவார். இவரது மகள் சாந்தா ஆவார்.

மேலும் பார்க்கவும் 
 சுமித்திரை
 கைகேயி
 கோசல நாடு
 சாந்தா

மேற்கோள்கள் 

இராமாயணக் கதைமாந்தர்கள்
சுமித்திரை

சுமித்திரா அல்லது சுமித்திரை இராமாயணக் கதையில் வரும் தசரத மன்னனின் இரண்டாம்  மனைவி ஆவார். பிள்ளைப் பேறு கிட்டாதிருந்த தசரதன், பிள்ளைப் பேறு வேண்டி வேள்வி இயற்றினான். அதில் கிடைத்த பாயசத்தை மூன்று மனைவியருக்கும் பகிர்ந்தபோது சுமித்திரைக்கு இரண்டு பங்குகள் கிடைத்ததனால் அவளுக்கு இரண்டு பிள்ளைகள் பிறந்தன.  இலட்சுமணன், சத்துருக்கனன் ஆகியோர் இவரது மகன்கள் ஆவார். இவ்விருவரும் இரட்டையர்கள். 

இராமாயணக் கதையில் தசரதனின் மூத்த மனைவி கோசலையைப் போன்றோ அல்லது இளைய மனைவி கைகேயியைப் போன்றோ சுமித்திரைக்கு முக்கியமான இடம் இல்லை. எனினும், தன்னலம் அற்ற ஒரு பெண்ணாக அவள் இராமாயணத்தில் உருவகப் படுத்தப்பட்டுள்ளாள். மூத்தோனாகிய இராமனுக்கு முடிசூட்ட இருந்த நிலையில், தனது மகனுக்கு அரசுரிமை கோரிப் போர்க்கொடி தூக்கிய கைகேயியைப் போலன்றித் தனது மக்கள், மூத்தோர்களான இராமன், பரதன் ஆகியோருடைய சேவையிலேயே திருப்தியடைய வேண்டும் என அவள் விரும்பினாள். 

தசரதன் கைகேயிக்கு அளித்த வரங்களின்படி இராமன் 14 ஆண்டுகள் காட்டுக்குச் சென்றபோது எவ்வித சலனமும் இன்றித் தனது மகனான இலக்குமணன் இராமனுடன் கூடச் செல்வதை விரும்பியவள் சுமித்திரை.

மேற்கோள்கள்

இராமாயணக் கதைமாந்தர்கள்
கைகேயி

கைகேயி, கேகய நாட்டு மன்னர் அஸ்வபதியின் மகளும்,  இராமாயணக்கதையில் வரும் தசரத மன்னனின் மூன்றாம் மனைவி ஆவார். பரதன் இவருடைய மகன் ஆவார்.

ஒருமுறை போரில் தேரை ஓட்டி தசரத மன்னனின்  உயிரை இவர் காப்பாற்றினார். அதற்குப் பரிசாக தசரத மன்னர் கைகேயி விரும்பும் வரங்களை அளிப்பதாக வாக்களித்தார். இராமன் பட்டம் சூடும் வேளையில் கைகேயி, கூனி எனப்படும் மந்தரையின் தூண்டுதலால் இந்த வரங்களின் துணையோடு, ஆட்சிப் பொறுப்பை தன் மகன் பரதனுக்கும், பதினான்கு ஆண்டு வனவாசத்தை இராமனுக்கும் பெற்றுத் தந்தாள்.

மேற்கோள்கள்

வெளி இணைப்புகள்
  Everything About the Mother of Kaikeyi!
 The Real Reason Why Kaikeyi Asked 14 Years Vanvas for Ram! 

இராமாயணக் கதைமாந்தர்கள்
இலட்சுமணன்

இதே பெயரைக் கொண்ட நபர்களைப் பற்றிய அறிய, இலட்சுமணன் (பக்கவழிமாற்றுப் பக்கம்) என்ற பக்கத்தைப் பார்க்கவும்
இராமாயணத்தின்படி இலட்சுமணன் (அல்லது இலக்குவன்) அயோத்தியை ஆண்ட தசரத மன்னனின் மைந்தர்களுள் ஒருவர். இவருடைய தாயார் சுமித்ரா. இவருடைய மனைவி ஊர்மிளா. இவர் இராமனுக்கு இளையவர் ஆவார். இராமன் பதினான்கு ஆண்டுகள் வனவாசம் சென்ற போது இவரும் அவருடன் கானகம் எய்தினார். மேலும் இராமன் காட்டிலிருந்த பதினான்கு ஆண்டுகளும் கண்ணுறங்காமல் அவரைப் பாதுகாத்து வந்தார். மேலும் இலங்கைப் போரில் இராவணின் மகனான இந்திரஜித்தை வீழ்த்தினார். இவர் ஆதிசேஷனின் அவதாரமாகக் கருதப்படுகிறார். மேலும் இலங்கைப்போரில் இலக்குவன் கொல்லப்பட்டதாகவும் அதன் பின் சஞ்சீவினி எனும் மூலிகையை உண்டு மறு உயிர் பெற்றதாகவும் கூறப்படுகிறது.

இலங்கைப் போரில் இலக்குவன் இராவணின் மகனான இந்திரஜித்துடன் போர் செய்துகொண்டிருந்த சமயத்தில் மூர்ச்சை அடைந்தார், அதன் பிறகு அனுமான் உதவியினால் சஞ்சீவினி மூலிகையின் மூலம் மூர்ச்சையில் இருந்து விடுபட்டு மீண்டும் இந்திரஜித்துடன் போர் புரிந்து அவனைப் போரில் வீழ்த்தினார். அதன் பிறகு இராமன் வனவாசம் முடிந்து அயோத்தியை ஆட்சி செய்த முழுகாலமும் இராமன் உடன் இருந்தார்.

மேற்கோள்கள் 

இராமாயணக் கதைமாந்தர்கள்
ஈதர்நெட்

கணினி வலையமைப்பில் ஈதர்நெட் நுட்பமே பெரும்பாலும் பாவிக்கபடுவதாகும். இது உலகம்  எங்கும் நிலைபெற்றிருக்கும்  ஈதர் என்ற இயற்பியற் (பௌதீகவியற்) கோட்பாட்டடிப்படையில் உருவாகியதாகும். இதில் ஐபிஎம் உருவாகிய டோக்கின் றிங்(டோக்கன் ரிங்) தொழில்நுட்பம் போன்று தரவு பொதி மோதற் தவிர்ப்பு நுட்பம் போன்றல்லாமல் இங்கே சுவிச் ஊடாக தரவு பொதி மோதல்கள் எதிர்பாக்கப்படுகின்றன. அதாவது இவ்வலையமைப்பில் எல்லாக் கணினிகளுமே எந்த நேரத்திலும் தரவுகளைப் பிறிதோர் கணினிக்கு அனுப்புவதற்கு தடையேதும் இல்லாததினால் ஒரே நேரத்தில் ஒன்றுக்கு மேற்பட்ட கணினிகள் தரவுப் பொதிகளை அனுப்பினால் தரவுப் போதிகள் மோதிக்கொள்ளும் இவ்வாறான மோதல்கள் அடுத்து ஒர் குறிப்பிட்ட நேரத்திற்கு அப்புறம் அனுப்ப முயற்சிசெய்யும்.

பெரும்பாலான ஈதர்நெட் வலையமைப்பானது தற்பொழுது  நொடிக்கு 100 மேகாபிட்ஸ் வேகத்தில் தரவைப் பரிமாற வல்லன இது தவிர ஜிகாபிட் ஈதர்நெட் வலையமைப்பானது நொட்டிக்கு 1 ஜிகாபிட்ஸ் தரவுகளைப் பரிமாற வல்லது. நொடிக்கு 100 மெகாபிட்ஸ் வேக வலையமைப்பில் 8 வயர்களில் 4 வயர்கள் மட்டுமே  தகவற் பரிமாற்றத்தில் ஈடுபடும் ஏனைய 4 வ்யர்களும் பயன்படாதவை. வயர்கள் 1, 2, 3, 6 ஆகியவையே பயன்படுவை ஏனையவை பயன்படாது. ஜிகாபிட்ஸ் ஈதர்நெட்டை குறுக்குமறுக்கான (Cross Over cable) ஊடாக இருகணினிகளை இணைத்தால் அவை நொடிக்கு 200 மெகாபிட்ஸ் வேகத்தில் தரவைப் பரிமாறும். இரு ஜிகாபிட்ஸ் ஈதர்நெட் கணினிகள் நொடிக்கு 100 மெகாபிட்ஸ் வேகமுள்ள சுவிச் ஊடாக இணைக்கப்பட்டால் 100 மேகபிட்ஸ் வேகத்திலேயே பரிமாறும் அதாவது வலையமைப்பில் எந்த சாதனம் மெதுவானதோ அந்த வேகத்திலே கணினி தரவுகளைப் பரிமாறும்.

மேலும் காண்க
வலையமைப்பு நிலைமாற்றி

பிணைய இடைமுக கட்டுப்பாட்டகம்

திசைவி

மேற்கோள்கள்

கணினிப் பிணையமாக்கம்
அமெரிக்கக் கண்டுபிடிப்புகள்
விம்

விம் (vim) என்பது யுனிக்ஸ் இயங்குதளங்களில் காணப்படும் ஒரு சிறப்பு உரைத்திருத்தி மென்பொருளாகும். இம்மென்பொருளானது vi மென்பொருளினை அடிப்படையாகக்கொண்டு மேம்படுத்தப்பட்ட வடிவமாகும். இது பல்வேறு இயங்குதளங்களில் இயங்கக்கூடியது.

விம், குனூ பொதுமக்கள் உரிமத்தோடு ஒத்திசையக்கூடிய உரிமமொன்றின் அடிப்படையில் திறந்த மூலமாக வழங்கப்படுகிறது.

இவ்வுரைத்திருத்தியானது ஏராளமான வசதிகளைக் கொண்டிருப்பதுடன் நிரலாளர்களின் உரைத்திருத்தி என்ற புகழையும் லினக்ஸ்/யுனிக்ஸ் வல்லுனர்களிடையே பெற்றிருக்கிறது. 
இவ்வுரைத்திருத்தி வரைகலை இடைமுகப்பினைக் கொண்டதல்ல. இது முனையத்திலேயே இயங்கும் உரை வழி இடைமுகப்பைக்கொண்ட மென்பொருளாகும். இதற்கான வரைகலை இடைமுகப்புக்களும் ஆங்காங்கு காணப்படுகின்றன என்றபோதும் இதன் உரைவழி இடைமுகப்பே மிகுந்த வரவேற்பைப்பெற்றதும் சக்திமிக்கதுமாகும்.

வசதிகள்
 பல கோப்புகளை ஒரே நேரத்தில் திறந்து வைத்தல், தொகுத்தல்.
 வரிகளை, பத்திகளை ஒரேயடியாக நகலெடுத்தல், ஒட்டுதல், நீக்குதல்
 நிரல்களை கொண்டு செயற்பாடுகளை மேற்கொள்ளும் வசதி
 நிரல்களை ஒழுங்குபடுத்தல்
 சொற்பிழை திருத்தி
 உதவிப் பக்கங்கள்
 செயற்பாடுகளை மேற்கொள்ள குறுக்குவழிகளை அமைக்கும் வசதி
 கோப்புகளை அருகருகே வைத்து ஒப்பிடும் வசதி

வெளி இணைப்புகள் 
 விம் வலைமனை 

குனூ
கட்டற்ற மற்றும் திறந்த உரை திருத்திகள்
பல்லியக்குதள கட்டற்ற மென்பொருட்கள்
பில்லா (2007 திரைப்படம்)

பில்லா (Billa) அஜித் குமார், நமிதா, நயன்தாரா, பிரபு, நடிப்பில் 2007 ஆம் ஆண்டு வெளியான தமிழ்த் திரைப்படம் ஆகும். முன்னர் கே.பாலாஜியின் இயக்கத்தில் ரஜினிகாந்த் ஸ்ரீபிரியா நடிப்பில் வெளியான பில்லா திரைப்படத்தை ஒட்டி சில மாற்றங்களுடன் செய்யப்பட்ட திரைப்படமாகும். இதில் அஜித் குமார் இரட்டை வேடத்தில் நடித்துள்ளார். இதன் முக்கிய கட்டங்கள்  மலேசியாவின் லேங்காவி தீவிலும், கோலாலம்பூரிலும் படமாக்கப்பட்டுள்ளன. இப்படம் 2006-ல் வெளியான வரலாறு பட வசூலை முறியடித்து சாதனை படைத்தது.

நடிகர்கள்

{| class="wikitable" width="50%"

 அஜித் குமார் - பில்லா , வேலு

 நமிதா - சி.ஜே

 நயன் தாரா - ஷாசா

 பிரபு - ஜெய் பிரகாஷ்

 ஆதித்யா - அணில்

 ரஹ்மான் - ஜெக்தீஸ்
 சந்தானம் - கிருஷ்ணன்

பாடல்

இப் படத்திற்கு யுவன் ஷங்கர் ராஜா இசை அமைத்துள்ளார்.

மேற்கோள்கள் 

2007 தமிழ்த் திரைப்படங்கள்‎
அஜித் குமார் நடித்துள்ள திரைப்படங்கள்
இந்தியத் தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
நயன்தாரா நடித்த திரைப்படங்கள்
சந்தானம் நடித்த திரைப்படங்கள்
நமிதா நடித்த திரைப்படங்கள்
பிரபு நடித்த திரைப்படங்கள்
படைப்பகுதித் தலைவர்

படைப்பகுதித் தலைவர் என்பது ஒரு இராணுவப் படிநிலையாகும். பிரித்தானிய இராணுவத்திலும் முன்னாள் பிரித்தானிய குடியேற்ற நாடுகளிலும் இது பயன்படுத்தப்படுகிறது. ஜெனரல் தரத்தில் இதுவே மிகவும் குறைந்த படிநிலை எனலாம். ஒரு பிரிகேட் இராணுவத்துக்கு தலைமை தாங்குபவர் என்ற அர்த்தத்தை படைப்பகுதித் தலைவர் என்பது குறிக்கிறது.

மேற்கோள்கள்

படைத்துறை பதவிகள்
1444

1444 (MCDXLIV) பழைய ஜூலியன் நாட்காட்டியில் ஒரு புதன்கிழமையில் ஆரம்பமான ஒரூ நெட்டாண்டு ஆகும்.

நிகழ்வுகள் 
 ஏப்ரல் 16 - இங்கிலாந்துக்கும் பிரான்சுக்கும் இடையில் ஐந்து ஆண்டுகள் போர் நிறுத்த ஒப்பந்தம் கைச்சாத்திடப்பட்டது.
 நவம்பர் 10 - ஹங்கேரி, போலந்து ஆகியவற்றின் அரசன் மூன்றாம் விளாடிஸ்லாஸ் பல்கேரியாவின் வர்னா என்ற இடத்தில் துருக்கியர்களுடன் இடம்பெற்ற சமரில் தோற்கடிக்கப்பட்டு கொலை செய்யப்பட்டான்.

நாள் அறியப்படாதவை 
 எகிப்தியப் படைகள் கிரேக்கத்தின் ரோட்ஸ் தீவுகளைக் கைப்பற்ற முடியவில்லை.
 போர்த்துக்கீச நாடுகாண் பயணிகள் செனெகல் மற்றும் காம்பியாக் கரைகளை அடைந்தனர்.
 லண்டனில் சென் போல்ஸ் தேவாலயம் தீப் பிடித்தது.

பிறப்புகள் 
 சூன் 14 - நீலகண்ட சோமயாஜி, கேரளப் பயில்முறை வழிவந்த இந்தியக் கணிதவியலாளர், வானியலாளர். (இ. 1544)

இறப்புகள்

1444 நாற்காட்டி

மேற்கோள்கள்
1887

1887  (MDCCCLXXXVII) ஒரு சனிக்கிழமையில் ஆரம்பமான ஒரு சாதாரண கிரிகோரியன் ஆண்டாகும். (அல்லது ஜூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டாகும்).

நிகழ்வுகள் 
 ஜனவரி 6 - எதியோப்பியாவின் ஹரார் நகர மன்னன் இரண்டாம் அப்-தல்லா எதியோப்பியாவின் இரண்டாம் மெனெலிக் மீது போர் தொடுத்தான். எதிர்த்தாக்குதலில் ஹரார் சில நாட்களில் கைப்பற்றப்பட்டது. 
 ஜனவரி 20 - பேர்ள் துறைமுகம் ஐக்கிய அமெரிக்காவின் கடற்படையின் பாவிப்புக்கு வழங்கப்பட்டது.
 ஜனவரி 24 - அபிசீனியாவின் படைகள் டோகாலி என்ற இடத்தில் இத்தாலியர்களைத் தோற்கடித்தது.
 பெப்ரவரி 23 - பிரெஞ்சு ரிவியேராவில் இடம்பெற்ற நிலநடுக்கம் 2,000 பேரைக் கொன்றது.
 மே 3 - மெக்சிக்கோவின் சொனோரோவில் நிலநடுக்கம் ஏற்பட்டது.
 ஜூன் 8 - ஹேர்மன் ஹொல்லெரித் என்பவர் துளையிடும் கணிப்பானுக்கான (punch card calculator) காப்புரிமம் பெற்றார்.
 செப்டம்பர் 5 - இங்கிலாந்து, எக்செட்டர் நகரில் ரோயல் நாடக அரங்கில் பரவிய தீயில் 186 பேர் கொல்லப்பட்டனர்.
 அக்டோபர் 1 - பிரித்தானியா பலுச்சிஸ்தானைக் கைப்பற்றியது.
 நவம்பர் - ஒளியின் வேகம் இயக்கத்தில் தங்கியில்லை என்னும் மைக்கல்சன்-மோர்லி பரிசோதனை வெளியிடப்பட்டது.
 நவம்பர் 10 - ஹே சந்தைக் கலவரத்தின் போது மரண தண்டனை விதிக்கப்பட்ட லூயிஸ் லிங் என்ற தொழிலாளர் தலைவர் லண்டனில் டைனமைட் வெடிக்கவைத்து தற்கொலை செய்து கொண்டார்.
 நவம்பர் 11 - ஐக்கிய அமெரிக்காவின் சிக்காகோ நகரில் தொழிலாளர் தலைவர்கள் ஆகஸ்ட் ஸ்பைஸ், ஆல்பேர்ட் பார்சன்ஸ், அடொல்ஃப் ஃபிஷர், ஜோர்ஜ் ஏங்கல் ஆகியோர் தூக்கிலிடப்பட்டனர்.
 நவம்பர் 13 - மத்திய லண்டனில் அயர்லாந்து விடுதலைப் போராட்ட வீரர்களுடன் காவற்துறையினர் சமரில் ஈடுபட்டனர்.

நாள் அறியப்படாதவை 
 வில்லியம் நெவின்ஸ் சிதம்பரபிள்ளை என்பவர் யாழ்ப்பாணத்தில் "தேசிய நகரப் பாடசாலை" என்ற பெயரில் உயர்தரப் பாடசாலை ஒன்றை ஆரம்பித்தார். இது பின்னர் யாழ் இந்துக் கல்லூரி ஆனது.
 சீனாவில் மஞ்சள் ஆற்றில் பெருக்கெடுத்த வெள்ளம் காரணமாக 900,000 பேர் கொல்லப்பட்டனர்.
 கிராமபோன் எமில் பேர்லினர் என்பவரால் காப்புரிமம் பெறப்பட்டது.
 கொம்ப்டோமானி (Comptometer) டோர் யூஜின் ஃபெல்ட் என்பவரால் காப்புரிமம் பெறப்பட்டது.
 சூலுலாந்து பிரித்தானிய குடியேற்றநாடாகியது.
 ஹைண்ட்றிக் ஹேர்ட்ஸ் மின்காந்தவியலைக் கண்டுபிடித்தார்.
 அடோல்ஃப் பிக் தொடு வில்லையைக் கண்டு பிடித்தார்.

பிறப்புகள் 
 அக்டோபர் 6 - லெ கொபூசியே, கட்டடக் கலைஞர் (இ. 1965)
 டிசம்பர் 22 - இராமானுசன், கணிதவியலாளர் (இ. 1920)
 ஜூன் 4 - பெ. வர​த​ரா​ஜுலு நாயுடு, இந்திய அரசியல்வாதி (இ. 1957)
 செப்டம்பர் 8 - சுவாமி சிவானந்தர், இந்து சமய அத்வைத வேதாந்த குரு (இ. 1963)

இறப்புகள்

1887 நாட்காட்டி
மெர்சிடிஸ்-பென்ஸ்

மெர்சிடிஸ்-பென்ஸ் தானுந்துகள் உலகின் மிகப்பழைய தானுந்து வகைகளில் ஒன்றாகும். மெர்சிடிஸ்-பென்ஸ் என்னும் அடையாளத் தொழிற்பெயரில் தானுந்துகள் மட்டுமன்றி பல்வேறுவகையான பேருந்துகளும், சுமையுந்துகளும் பிற சொகுசு வண்டிகளும் செய்யப்படுகின்றன. இன்று இந்த அடையாளத் தொழிற்பெயர் டைம்லர் ஏஜி (Daimler AG) என்னும் தொழிலகத்திற்குச் சொந்தமானது. முன்னர் (1926-1998) டைம்லர்-பென்ஸ் என்னும் தொழிலகத்திற்குச் சொந்தமானதாக இருந்தது.

வரலாறு 
1880களில் காட்லீப் டைம்லர் (1834–1900), வில்ஹெல்ம் மேபாஃக்குடன் (1846–1929) பணி புரிந்து கொண்டிருந்த பொழுது காட்லீப் டைம்லரரும் ஏறத்தாழ 96 கி.மீ தொலைவில் தனியே பணியாற்றிக்கொண்டிருந்த கார்ல் பென்ஸ் (1844–1929) என்பவரும் தனித்தனியாக தாங்களே புதிதாக அறிந்து இயற்றிய உள் எரி பொறியால் உந்தப்பெற்ற தானுந்துதனை தென் டாய்ட்ச் நாட்டில் அன்று உருவாக்கினார்கள். 1880களில் தொடங்கிய இப்புதிய படைப்புகளின் பயனாய் டைம்லர்-பென்ஸ் என்னும் கம்பினி 1926ல் கூட்டாக உருவாகியது.

அருங்காட்சியகம்
இந்நிறுவனத்தின் அருங்காட்சியகம் இசுடுட்கார்ட்டு நகரப் பகுதியில் அமைந்துள்ளது. ஏழு தளங்களைக் கொண்ட இங்கு இந்நிறுவனத்தின் உலகின் முதன் தானுந்து முதல் இன்றைய தானுந்துகள் வரை வெளிவந்த தானுந்து, சரக்குந்து, பேருந்து முதலான பல வண்டிகள் காட்சிப்படுத்தப்பட்டுள்ளன.

மேற்கோள்கள்

செருமானிய தானுந்து வணிக நிறுவனங்கள்
யோகான் பிக்டே

யோஃகான் கோட்லீப் ஃவிக்டெ (Johann Gottlieb Fichte) (மே 19, 1762-ஜனவரி 27, 1814) ஒரு டாய்ட்ச் நாட்டு மெய்யியல் அறிஞர். இவர் பௌட்சன் (Bautzen) என்னும் ஊருக்கு அருகில் ரம்மெனௌ (Rammenau) ஊரில் பிறந்தார். இவர் டாய்ட்ச் நாட்டுணர்வு மேலிடவும் அந்நாட்டு மெய்யியலில் புதுப்போக்குக்கு வித்திட்டவரும் ஆவார். ஹெகல், ஃவிரீடிரிஷ் ஷெல்லிங், ஆர்தர் ஷோப்பன்ஹைமர் முதலானவர்களின் மெய்யியல் கருத்துக்களில் தாக்கம் ஏற்படுத்தியவர் என்றும் புகழப்படுகின்றார். இவர் டாய்ட்ச் நாட்டின் கருத்தியம் (German Idealism) என்னும் மெய்யியல் இயக்கத்தைத் தோற்றுவித்தவர்களில் ஒருவர். டாய்ட்ச் கருத்தியம் என்னும் மெய்யியல் இயக்கம் இம்மானுவேல் கண்ட் என்பவர் துவக்கி வைத்த கொள்கைகளில் இருந்து எழுந்தது. இம்மானுவேல் கண்ட் எழுத்துக்களைப் படித்தபின் ஃவிஃக்டெ மெய்யியல் துறையில் தம்மை முழுவதுமாக ஈடுபடுத்திக்கொண்டார். ஃவிஃக்டெ எழுதிய Attempt at a Critique of Revelation (அட்டெம்ட் அட் எ க்ரிட்டீக் ஆஃவ் ரெவெலேஷன், உணர்ந்ததின் திறனாய்வு பற்றிய ஒரு முயற்சி) என்னும் இவர் எழுதிய நூலை இம்மானுவே கண்ட் புகழ்ந்து, அதனை தன் நூற்களை வெளியிட்ட அதே பதிப்பகத்தாரைக் கொண்டு வெளியிடச்செய்தார். ஆனால் 1792ல் வெளியிட்ட பொழுது அதில் ஃவிஃக்டெயின் பெயரோ முன்னுரையோ இல்லை. படித்தவர்கள் இம்மானுவேல் கண்ட்டை மிகவும் புகழ்ந்தனர். உடனே இம்மானுவேல் கண்ட் அந்நூலை எழுதியவர் தான் இல்லை என்று கூறி எழுதிய ஃவிஃக்டெயின் பெயரைக் கூறியவுடன், ஃவிஃக்டெயின் புகழ் மிக விரைவாகப் பரவியது. இதன் பயனாய் இவர் யேனா பல்கலைக்கழகத்தில் பேராசிரியராகப் பணியாற்றினார்.

இவருடைய தன்னுணர்வுநிலை பற்றிய நுட்பமான கருத்துக்களுக்காக இவர் பெரிதும் மதிக்கப்படுகின்றார். இவருடைய படைப்புகளைப் புரிந்து கொள்வது கடினம் என்று பலரும் நினைக்கின்றனர். இவர் கடவுள் மறுப்புக் கொள்கையர் என்று குற்றம் சாட்டப்பட்டு பேராசிரியர் பதவியை இழந்தார். பிறகு பெர்லின் நகருக்கு இடம்பெயர்ந்தார். நெப்போலியன் ஆடியில் இருந்த பெர்லினில் இவர் இயற்றிய டாய்ட்ச் நாட்டினருக்கு சொற்பொழிவு என்னும் நூல் புகழ் மிக்கது.

இவருடைய 1796 ஆம் ஆண்டில் வெளியாகிய இயல்பான வலதுசாரிக் கொள்கைகளுக்கான அடித்தளங்கள் (Foundations of Natural Right) என்னும் நூலில் தன்னுணர்வு நிலை பற்றியும், குமுக (சமூக) நிகழ்வியக்கம் பற்றியும் எழுதியுள்ளார். ஒவ்வொருவரின் தன்னுணர்வுநிலைக்கு மற்ற அறிவுடையவர்கள் இருப்பது மிகத்தேவையானது என்று கூறுகின்றார். இப்படி மற்ற அறிவுடைவர்கள் இருப்பதால் அவர்களுடைய தாக்கத்தால்தான் தான் தன் அறிவுநிலையை உணர முடிகின்றது என்று கூறுகின்றார்.

மேற்கோள்கள்

மேற்குலக மெய்யியல்
18 ஆம் நூற்றாண்டு மேற்குலக மெய்யியல்
1762 பிறப்புகள்
1814 இறப்புகள்
செருமானிய மெய்யியலாளர்கள்
இடாய்ச்சு மெய்யியல் கருத்தியம்
கிறித்தவ மெய்யியலாளர்கள்
வின்டோஸ் ஹோம் சேவர்

வின்டோஸ் ஹோம் சேவர் மைக்ரோசாப்டினால் வீட்டுவலையமைப்புக்களில் பாவிப்பதற்காக உருவாக்கப்பட்டதாகும். 7 ஜனவரி 2007 இல் நடந்த நுகர்வோர் இலத்திரனியற் கண்காட்சியில் பில்கேட்சினால் அறிவிக்கப்பட்ட இயங்குதளம் கோப்புக்களைப் பகிர்தல் தானியக்க முறையில் கோப்புக்களை ஆவணப்படுத்தல் மற்றும் தானியங்கி முறையில் கணினியை அணுகுதல் போன்ற தொழில்நுட்பங்களை உள்ளடக்கியுள்ளது.  இது வின்டோஸ் சேவர் 2003 சேவைப் பொதி 2 ஐப் பின்பற்றி உருவாக்கப்பட்டுள்ளது. விண்டோஸ் ஹோம் சேவர் 16 ஜூலை 2007 இல் வர்தகரீதியாக வெளியிடப்பட்டுள்ளது.

உசாத்துணைகள்

விண்டோசு இயக்கு தளங்கள்
தனியுடைமை இயக்கு தளங்கள்
டாய்ட்ச் கருத்தியம்

செருமனியக் கருத்தியல் அல்லது ஜெர்மன் கருத்தியம் (ஆங்கிலம்: German idealism, டாய்ட்ச்: Deutsche Idealismus) என்பது மேற்குலக மெய்யியல் வரலாற்றில் 18 ஆவது நூற்றாண்டின் பிற்பகுதியிலும் 19 ஆம் நூற்றாண்டின் முற்பகுதியிலும் டாய்ட்ச் மெய்யியலாளர்கள் தோற்றுவித்து வளர்த்தெடுத்த ஒரு முக்கியமான மெய்யியல் இயக்கம். 1780களிலும் 1790களிலும் டாய்ட்ச் நாட்டைச் சேர்ந்த இம்மானுவேல் கண்ட் தொடங்கிவைத்த மெய்யியல் கருத்துக்களின் விளைவாக இவ் இயக்கம் உருவானது. 18 ஆம் நூற்றாண்டில் மேற்குலகில் எழுந்த உணர்வெழுச்சி இயக்கத்துடனும் (ரோமான்ட்டிசிசம்) அறிவொளிக் கால (Enlightenment) இயக்கத்துடனும் இக் கருத்தியம் நெருங்கிய தொடர்புடையது. டாய்ட்ச் கருத்தியத்தின் பரவலாக அறியப்பட்ட முன்னணி மெய்யியலாளர்கள்: இம்மானுவேல் கண்ட், யோஃகான் ஃவிக்டெ பிரீடரிக் ஷெல்லிங், ஹெகல். என்றாலும் பிரீடரிக் ஹைன்ரிக் ஜக்கோபி (Friedrich Heinrich Jacobi), கார்ல் லியோனார்டு ரைன்ஹோல்டு (Karl Leonhard Reinhold), பிரீடரிக் ஷ்லையர்மாஃகர் (Friedrich Schleiermacher ) முதலானோர் டாய்ட்ச் கருத்தியத்திற்கு பெரும் பங்களித்தவர்களாவர்.

கருத்தியம் என்பதன் பொருள் 
கருத்தியம் என்னும் சொல் மேற்குலக மெய்யியலில் தனியான ஒரு சிறப்பு பொருளில் ஆளப்படுகின்றது. ஆங்கிலத்தில் ஐடியலிசம் (Idealism) என்றும், டாய்ட்ச் மொழியில் (ஜெர்மன் மொழியில்) இடேயாலிஸ்முஸ் (Idealismus) என்றும் கூறப்படும் சொல் அம்மொழிகளில் அறியப்படும் பொருளாகிய "செம்மையான", "சிறந்த" "குற்றமில்லா" என்னும் பொருட்களில்  பொதுவாக ஆளப்படுவது பலரும் அறிவது. ஆனால் ஐடியலிசம் என்னும் சொல் மெய்யியலில் அப்பொருட்களில் ஆளப்படவில்லை. இடேயாலிஸ்முஸ் அல்லது ஐடியலிசம் என்னும் சொற்களுக்கு இணையாக தமிழில் கருத்தியம் என்னும் சொல் இச்சூழலில் வழங்குகின்றது. இதன் மெய்யியல் பொருள் என்னவென்றால், ஒரு பொருள் தான் பெற்றிருக்கும் பொருட்பண்புகள் எதுவாக இருப்பினும், அப்பொருள் அதனை உணர்வோர்கள் தம் உள்ளத்தில் எவ்விதமாக என்னவாக (கருத்தாக) உணர்கிறார்கள் என்பதாகும். எனவே உணர்வோர் உள்ளத்தின் "அறிவு" கடந்து (மீறி) "தனியாக" அப்பொருள் "தன்னுள்ளே" எப்பண்புகள் கொண்டுள்ளன என்னும் எண்ணமே இந்த கருத்தியக் கொள்கைக்கு பொருந்தாத ஒன்று.

மேலும் படிக்க 
 The இலண்டன் மெய்யியல் வழிகாட்டி  Nineteenth-Century German Philosophy 
 ஸ்டான்வோர்டு கலைக்களஞ்சிய கட்டுரைகள்: ஃவிஃக்டெ, ரைன்ஹோல்டு, இம்மானுவேல் கண்ட், ஹெகல்,  ஷெல்லிங்.
 தானும் உலகமும் (டாய்ட்ச் கருத்தியம் பற்றிய வலைப்பதிவு )
 டாய்ட்ச் கருத்தியம் (மேலும் ஒரு வலைப்பதிவு)

மேற்கோள்கள்

மெய்யியல் வரலாறு
மெய்யியலின் வளர்ச்சி நிலைகள்
மெய்யியலில் கருத்துக்குழுக்களும் பரம்பரைகளும்
கருத்தியம்
பிரீடரிக் ஷெல்லிங்

பிரீடரிக் வில்ஹெல்ம் யோசெப் ஷெல்லிங் (Friedrich Wilhelm Joseph Schelling) (ஜனவரி 27, 1775 – ஆகஸ்ட் 20, 1854), பின்னாளில் ஃவான் ஷெல்லிங் (von Schelling) என்று அழைக்கப்பட்ட டாய்ட்ச்(ஜெர்மன்) நாட்டு மெய்யியல்லாளர் ஆவார். இவர் மெய்யியலில் டாய்ட்ச் கருத்தியம் என்று கூறப்படும் கருத்தெழிச்சியில் பங்கு கொண்டு ஆக்கம் அளித்தவர். டாய்ட்ச் கருத்தியம் வரலாற்றில் இவர் தனக்கு அறிவுரை தந்து முன்னோடியாக இருந்த யோஃகான் ஃவிஃக்டெயுக்கும், பின்னர் தன்னுடன் பல்கலைக்கழகத்தில் ஓரறையில் வாழ்ந்த ஹெகலுக்கும் இடைப்பட்டவராக கருதப்படுகின்றார். ஷெல்லிங்கின் மெய்யியலும் புரிந்துகொள்ளக் கடுமையானது என்று பெயர் பெற்றது.

மேற்கோள்கள்

1775 பிறப்புகள்
1854 இறப்புகள்
செருமானிய மெய்யியலாளர்கள்‎
கிறித்தவ மெய்யியலாளர்கள்
நீலம்

நீலம் (Blue) என்பது ஏழு முதன்மை நிறங்களுள் ஒன்றாகும். 440 முதல் 490 நானோமீட்டர் வரை அலைநீளம் கொண்ட ஒளிக்கதிர்களின் பிரதிபலிப்பு, நீல நிறத்தை உண்டாக்குகிறது.

தேசிய நிறங்கள் 
மதச் சார்பின்மையைக் குறிக்கும் வகையில் நீல நிறம் விளையாட்டுகளுக்கான இந்தியாவின் தேசிய நிறமாக்கப்பட்டுள்ளது.

ஸ்காட்லாந்து, அர்ஜென்டினா, பின்லாந்து, கிரீஸ், கௌதமாலா, இசுரேல், சோமாலியா ஆகிய நாடுகளின் தேசிய நிறம் நீலமும் வெள்ளையுமாகும்.

மதங்களில் 
கிறித்தவத்தில் நீல நிறம் கன்னி மேரியுடன் தொடர்புடையதாய்க் கருதப்படுகிறது.

இந்து சமயத்தில் திருமால் நீல மேனி உடையவராயும், சிவன் ஆலகாலக் கொடு நஞ்சை அருந்தி அது அவரது கழுத்தில் தங்கியதால் நீலகண்டராகவும் கருதப்படுகின்றனர்.

நீல நிற பழைய காலத்து பொருட்கள்

ஆதாரங்கள் 

நிறங்கள்
பிரையம்

பிரையம் என்பவர் கிரேக்க இதிகாசமான இலியட்டில் வரும் டிராய் நகரத்தின் அரசன் ஆவார். ஹெக்டார், பாரிஸ் ஆகியோர் இவரது மகன்கள். டிரோஜன் போரில் அக்கிலீஸால் கொல்லப்பட்ட தனது மகன் ஹெக்டாரின் உடலை இவர் கிரேக்கர்களின் முகாமுக்கே சென்று வேண்டிப்பெற்று வந்தது குறிப்படத்தக்கதாகும்.

மேற்கோள்கள்

கிரேக்கத் தொன்மவியல்
பவதாரிணி

பவதாரிணி (Bhavatharini, 23 சூலை 1976 – 25 சனவரி 2024) தமிழ்த் திரைப்படப் பின்னணிப் பாடகியும் இசையமைப்பாளரும் ஆவார். இவர் இசையமைப்பாளர் இளையராசாவின் மகள் ஆவார். இவருடைய உடன்பிறப்புகளான கார்த்திக் இராசா, யுவன் சங்கர் இராசா ஆகியோரும் இசையமைப்பாளர்கள் ஆவர்.

இளையராசாவின் இசையில் பாரதி திரைப்படத்தில் மயில் போல பொண்ணு ஒன்னு என்ற இவர் பாடிய பாடல் இவருக்குச் சிறந்த பின்னணிப் பாடகருக்கான தேசிய விருதைப் பெற்றுத் தந்தது.

தொடக்க வாழ்க்கை 
மதராசு (தற்போது சென்னை) மாநகரில் 23 சூலை 1976 அன்று பிறந்தார் பவதாரிணி. சென்னையில் ரோசரி மாட்ரிக் பள்ளியிலும், சென்னை ஆதார்சு வித்தியாலயம் என்ற மேல்நிலைப் பள்ளியிலும் கல்வி கற்றார்.

பாடல்கள்

பாடகராக

தனிப்பட்ட வாழ்க்கை 
ஆர். சபரிராஜ் என்பவரை 3 ஆகத்து 2005 அன்று திருமணம் செய்தார் பவதாரிணி.

மறைவு 
பவதாரிணி கல்லீரல் மற்றும் பித்தப்பைபுற்றுநோயினால் பாதிக்கப்பட்டு, இலங்கை தலைநகர் கொழும்பில் உள்ள ஒரு தனியார் மருத்துவமனையில் சிகிச்சை பெற்று வந்த நிலையில், தனது 47-ஆவது அகவையில் 2024 சனவரி 25 அன்று மாலையில்  காலமானார்.

மேற்கோள்கள் 
 

1976 பிறப்புகள்
2024 இறப்புகள்
தமிழ்நாட்டுப் பாடகர்கள்
தமிழ்நாட்டுப் பெண் இசைக்கலைஞர்கள்
தமிழ்நாட்டு இசைக்கலைஞர்கள்
இந்தியத் திரைப்பட இசையமைப்பாளர்கள்
தமிழ்த் திரைப்படப் பின்னணிப் பாடகர்கள்
தமிழக அரசு திரைப்பட விருது வெற்றியாளர்கள்
புற்றுநோயால் இறந்தவர்கள்
தமிழ்நாட்டுக்கு வெளியே இறந்த தமிழ்நாட்டவர்கள்
ஞாநி

ஞாநி என்றும் ஞாநி சங்கரன் என்றும் அறியப்படுபவர் (4 சனவரி 1954 - 15 சனவரி 2018) தமிழ் எழுத்தாளர், நாடகக் கலைஞர், அரசியல் விமர்சகர், கட்டுரையாளர், அரசியல்வாதி என்று பன்முகத் திறனுள்ளவர். இவர் செங்கல்பட்டில் பிறந்தவர்; 
இவரது இயற்பெயர் வே. சங்கரன்; ஆங்கில இதழாளர் வேம்புசாமியின் மகன்.

சமூக விமர்சன நோக்குள்ள வீதிநாடகங்களும் மேடைநாடகங்களும் நடத்தி வந்தவர். பரீக்‌ஷா என்ற குழுவை 30 ஆண்டுகளாக நடத்தி 
வந்தார். தீம்தரிகிட என்ற பத்திரிகையை நடத்தியவர். இவருடைய எழுத்துக்கள் வெளிப்படையான சமுதாய சாடல்கள், விமர்சனங்களைக் கொண்டவை.  எழுத்து தவிர, குறும் படங்கள், நாடகங்கள் இயக்குதல் இவரது ஆளுமை; பெரியார் பற்றிய தொலைகாட்சிப் படம் ஒன்றை இயக்கியிருக்கிறார்.

2014 ஆம் ஆண்டு எளிய மக்கள் கட்சியின் சார்பாக ஆலந்தூர் சட்டமன்ற இடைத்தேர்தலில் போட்டியிட்டார். 2014 சூன் 28 அன்று எளிய மக்கள் கட்சியிலிருந்து விலகினார்.

ஆரம்பகால வாழ்க்கை
அப்பா வேம்புசாமி (1907-1997) சென்னையில் ஆங்கிலப் பத்திரிகையாளராகப் பணியாற்றியவர்; அம்மாவின் பெயர் பங்காரு. செங்கற்பட்டு புனித சூசையப்பர் பள்ளியில் பதினோராவது வரை படித்த சூழல் அவரை பேச்சு, எழுத்து, நடிப்புத் துறைகளில் ஈடுபடுத்தியது. பிறகு தாம்பரத்திலுள்ள சென்னை கிறித்துவக் கல்லூரியில் பயின்றார். கல்லூரியில் தமிழ்ப்பேரவை செயலாளராக இருந்தபோது 1971 தேர்தலில் காமராஜ்-ராஜாஜி-சோ கூட்டணியை எதிர்த்து இந்திரா காந்தி-கருணாநிதியின் அணிக்கு ஆதரவாக செங்கற்பட்டு மாவட்டம் முழுவதும் பிரசாரம் செய்தார். கல்லூரியில் படிக்குங் காலத்திலே வம்பன் என்ற கையெழுத்து இதழை நடத்தினார்.

இந்தியன் எக்ஸ்பிரஸில் விளம்பரக் கணக்குப் பிரிவில் கடைநிலை உதவியாளராகப் பணியாற்றினார் (1973-74). பின்னர் சென்னைப் பல்கலைக்கழகத்தில் இதழியல் பட்டயப் படிப்பில் சேர்ந்தார் (1974). அதன் பின்னர் இந்தியன் எக்ஸ்பிரசில் நிருபராக வேலைக்குச் சேர்ந்தார் (1975).

மறைவு
சிறுநீரக கோளாறால் சிகிச்சை பெற்று வந்த ஞாநி சென்னை கே.கே.நகரில் உள்ள இல்லத்தில் 2018 சனவரி 15 திங்கட்கிழமை அன்று  காலமானார்.

ஆக்கங்கள்

கட்டுரைத் தொகுப்புகள்
பழைய பேப்பர்
மறுபடியும்
கண்டதைச் சொல்லுகிறேன்
கேள்விகள்
மனிதன் பதில்கள்
நெருப்பு மலர்கள்
பேய் அரசு செய்தால்
அயோக்யர்களும்முட்டாள்களும்
கேள்விக் குறியாகும் அரசியல்
அறிந்தும் அறியாமலும்
ஓ பக்கங்கள் (ஆறு தொகுதிகள்)
என் வாழ்க்கை என் கையில் (இணையாசிரியர்: மா)
ஆப்பிள் தேசம் (தினமணி கதிர்-ல் வெளிவந்த பயணக் கட்டுரைத் தொடர்)

நாடகங்கள்
 பலூன்
 வட்டம்
 எண் மகன்
 விசாரணை
 சண்டைக்காரிகள்

புதினங்கள்
 தவிப்பு

திரைக்கதை 
 அய்யா (பெரியார் வாழ்க்கை)

குறும்படங்கள் 
 அய்யா
 ஜேம்ஸ் இப்பொழுது என்ன செய்ய வேண்டும்? (ஒரு ரீல் இயக்கத்தின் சார்பில் ஒரே ரீலில், ஒரே டேக்கில் எடுக்கப்பட்டது)

மேற்சான்றுகள்

வெளி இணைப்புகள்
ஞாநி இணையதளம்
ஞாநி எழுதிய தமிழ் நூல்கள்
 யார் இந்த ஞாநி -  காணொளி
ஞானி பற்றி ஜெயமோகன்
ஞாநியின் படைப்புகள் - திண்ணை 
ஞாநி சங்கரின் முகநூல் பக்கம்
ஞாநி அவர்களது படைப்புகள். திண்ணை இணையதளம்

தமிழக எழுத்தாளர்கள்
1954 பிறப்புகள்
2018 இறப்புகள்
பத்திரிகையாளர்கள்
ஊடகவியலாளர்கள்
காஞ்சிபுரம் மாவட்ட நபர்கள்
1505

1505 (MDVI) ஜூலியன் நாட்காட்டியில் புதன்கிழமையில் ஆரம்பமான ஒரு சாதாரண ஆண்டாகும்.

நிகழ்வுகள் 
 ஜூலை 24 - போர்த்துக்கீச நடுகாண் பயணிகள் இந்தியாவுக்கு செல்லும் வழியில் கிழக்கு ஆபிரிக்காவில் கில்வா என்ற இடத்தைத் தாக்கி அதன் மன்னனை திறை செலுத்தாத காரணத்துக்காகக் கொன்றனர்.
 நவம்பர் 15 - போர்த்துக்கீசன் டொம் லோரன்ஸ் டி அல்மேய்டா கொழும்புத் துறைமுகத்தை வந்தடைந்து கோட்டே அரசனுக்கு செய்தி அனுப்பினான்.
 டிசம்பர் 18 - பெல்ஜிய மன்னன் ஜோன் IX வான் ஹோர்ன் என்பவன் தூக்கிலிடப்பட்டான்.

நாள் அறியப்படாதவை 
 போர்த்துக்கீச வியாபாரிகள் ஆகிரிக்காவின் கிழக்குக் கரைகளில் பல தொழிற்சாலைகளை நிறுவினர்.
 மூன்றாம் வசீலி மாஸ்கோவின் இளவரசனாக ஆனான்.
 கொமொரோஸ் தீவுகளை அரபுக்கள் அடைந்தனர்.
 போர்த்துக்கீச பயணி ஜுவான் டெ பேர்மூடெஸ் பெர்மூடா நாட்டைக் கண்டுபிடித்தான்.
 இரண்டாம் நரசிம்ம ராயன் பெனுகொண்டா என்னுமிடத்தில் கொல்லப்பட்டான். வீரநரசிம்ம ராயன் விஜயநகரப் பேரரசின் மன்னனானான்.

1505 நாட்காட்டி

மேற்கோள்கள்
புறொக்சி சேவர்

கணினி வலையமைப்பில் புறொக்ஸி செர்வர்/சேவர் (ஈட்டுவழங்கி) என்பது வாங்கிகள் (கிளையண்ட்) இன் கோரிக்கைகளை உள்வாங்கித் தன் சார்பாக ஏனைய வழங்கிகளுக்கு (சேவர்) அனுப்பும்  ஓர் மென்பொருளாகும். வாங்கியானது ஓர் இணையப்பக்கத்தையோ, கோப்பினையோ வேறேதேனும் வழங்கியில் ஓர் சேமிக்கப்பட்ட விடயத்தையோ அதன் சார்பாகப் பெற்றுக்கொண்டு வாங்கிக்கு வழங்கும். புறொக்ஸி சேவரானது வழங்கியின் விண்ணப்பதைச் சிலசமயம் மாற்றுவதோடு பலசமயங்களில் எடுத்துக்காட்டாக இணையப்பக்கங்கள் போன்றவை ஏற்கனவே அணுகியிருந்தால் வழங்கியிடம் இருந்தல்லாமல் சேமித்ததை வழங்கும். இச்செயற்பாட்டிற்காக தேக்கம் (cache) என்றவாறு அழைக்கப்படும் சேமிப்பு வசதியினைக் கொண்டதாகும். போதுவாக வாங்கிகள் வழங்கியிடம் இருந்து சேவை ஒன்றைப் பெற விண்ணப்பிக்கும் பொழுது ஈட்டுவழங்கியில்( புறோக்ஸியில்) அது சேமிக்கப்படும் எனவே மீண்டும் அதே விபரத்தை வேறு ஓர் வாங்கி பெற முயற்சி செய்தால் புறொக்ஸி சேவர் வழங்கிக்கொள்ளும். இதன் மூலம் வேகமாக சேவையை வழங்கிகளுக்கு வழங்கிக் கொள்ளும். 

ஓர் வலையமைப்பில் வாங்கிகளின் கோரிக்கையை மாற்றம் ஏதும் செய்யாமல் வழங்கும் புறொக்ஸி சேவரானது கேட்வே (Gateway) அல்லது சுரங்க புறோக்ஸி எனப்பொருள்படும் டனலிங் புறொக்ஸி என்றழைக்கப்படும் (tunneling proxy)

ஓர் புறோக்ஸி சேவர் ஆனது பயனரின் கணினியிலோ அல்லது பயனரின் கணினிக்கும் இணையத்தை அணுகுவதற்கும் இடையிலே இருக்கலாம்.

வகைகளும் பயன்பாடும் 
புறொக்ஸி சேவரானது கீழ்வரும் ஒன்றோ அல்லது ஒன்றிற்கு மேற்பட்ட பயன்பாட்டினை உடையது.

காஷிங் புறொக்ஸிசேவர் 
ஓர் புறொக்ஸி சேவரானது ஓர் வாங்கியின் கோரிக்கையை வழங்கியிடம் இருந்தல்லாமல் ஏற்கனே அந்தக் வாங்கியோ அல்லது பிறிதோர் வாங்கியோ விடுத்த விண்ணப்பத்தில் இருந்து சேமிக்கப்பட்டதை வழங்கும் ரகமே காஷிங் புறொக்ஸி சேவராகும்.

 
 
 
கணினிப் பிணையமாக்கம்
கே. வி. மகாதேவன்

கி. வெ. மகாதேவன் (K. V. Mahadevan) 14 மார்ச்சு 1918 – 21 சூன் 2001), ஒரு தென்னிந்தியத் திரைப்பட இசையமைப்பாளர் ஆவார். தமிழ், தெலுங்கு, மலையாளம் ஆகிய மொழிகளில் மொத்தம் 1500க்கும் மேற்பட்ட படங்களுக்கு இசையமைத்துள்ளார். மொத்தமாக 218 தமிழ்ப் படங்களுக்கு இசையமைத்தார். 1942 இல் மனோன்மணி என்ற திரைப்படத்துக்கு முதன்முதலில் இசையமைத்த இவர் 1990 இல் முருகனே என்ற படத்துடன் தன் இசையமைப்புப் பணிகளை நிறுத்திக்கொண்டார்.

வாழ்க்கைக் குறிப்பு 
தமிழ்நாட்டின் தென்பகுதியில் நாகர்கோவில் என்ற ஊரில் கிருஷ்ணன்கோவில் என்ற சிற்றூரில் வெங்கடாசல பாகவதர், பிச்சையம்மாள் ஆகியோருக்கு மகாதேவன் பிறந்தார். இவரது பாட்டனார் ராம பாகவதர் திருவனந்தபுரம் அரசரின் ஆஸ்தான வித்துவானாக இருந்தவர். தந்தையார் வெங்கடாசல பாகவதர் கோட்டு வாத்தியம் இசைப்பதிலும் வல்லவர். சிறு வயதிலேயே இசையில் நாட்டம் கொண்டிருந்தமையினால் மகாதேவன் பள்ளிப் படிப்பைத் தொடரவில்லை. பாலகாந்தர்வ நாடக சபையில் இணைந்து பெண் வேடம் ஏற்றுப் பாடியவாறு நடித்தார்.

பூதப்பாண்டி அருணாசலக் கவிராயரிடம் முறையாக இசை பயின்றார். முறையாக இசை பயின்ற பின்னர் அங்கரை விசுவநாத பாகவதரின் இசைக் குழுவில் இணைந்து பம்பாய், ஐதராபாத், தில்லி, நாக்பூர் ஆகிய வெளியூர்களுக்குச் சென்று கச்சேரி செய்து வந்தார்.

திரைப்படத் துறையில் 
1942 இல் மனோன்மணி என்ற திரைப்படத்துக்கு டி. ஏ. கல்யாணம் இசையமைத்தபோது கே. வி. மகாதேவன் அவரிடம் உதவியாளராக இருந்தார். அப்போது டி. ஏ. கல்யாணம், ஒரு பாடலுக்கு இசையமைக்கும் பொறுப்பை மகாதேவனிடம் தந்தார். பி. யு. சின்னப்பா பாடிய, கானடா ராகத்திலமைந்த, மோகனாங்க வதனி என்ற அந்தப் பாடலே மகாதேவன் முதன்முதலில் இசையமைத்த திரைப்படப் பாடலாகும்.

மதன மோகினி உள்ளிட்ட சில திரைப்படங்களில் தன் சொந்தக் குரலில் பாடியுமுள்ளார்.

இசையமைத்த தமிழ்த் திரைப்படங்கள் 
விரிவான தரவுகளுக்கு -

விருதுகள் 
 சிறந்த இசையமைப்பாளருக்கான தேசிய விருது (1967, கந்தன் கருணை)  (இவ்விருதின் முதல் பெறுநர்)
 சிறந்த இசையமைப்பாளருக்கான தமிழ்நாடு அரசு விருது (1969, அடிமைப் பெண்)
 சிறந்த இசை அமைப்பாளருக்கான தேசிய விருது (1980, சங்கராபரணம்)
 சிறந்த இசையமைப்பாளருக்கான பில்ம்பேர் விருது (தெலுங்கு) (1992, சுவாதி கிரணம்)
 கலைமாமணி விருது

மறைவு 
கே. வி. மகாதேவன் 2001 சூன் 21 இல் தனது 83வது அகவையில் சென்னையில் காலமானார்.

மேற்கோள்கள்

வெளி இணைப்புகள் 
 தமிழ்ச் சினிமா இசை: கே.வி, மகாதேவனை முன்வைத்து - சில குறிப்புகள்
  - கே. வி. மகாதேவன் இசையமைத்த முதல் திரைப்பாடல்

1918 பிறப்புகள்
2001 இறப்புகள்
கன்னியாகுமரி மாவட்ட நபர்கள்
இந்தியத் திரைப்பட இசையமைப்பாளர்கள்
கலைமாமணி விருது பெற்றவர்கள்
தென்னிந்திய பிலிம்பேர் விருதுகளை வென்றவர்கள்
மறையூர்

மறையூர் என்பது, தென்னிந்திய மாநிலமான கேரளாவின், இடுக்கி மாவட்டத்திலுள்ள ஒரு பெயர் பெற்ற சுற்றுலாப் பகுதியாகும். இது இயற்கை அழகும், வரலாற்றுச் சிறப்பும், பண்பாட்டு அம்சங்களும் ஒருங்கே அமைந்துள்ள ஒரு இடமாக விளங்குகின்றது. உடுமலைப்பேட்டை- மூணார் செல்லும் சாலையில் உள்ள மறையூர், உடுமலைப்பேட்டையிலிருந்து 42 கிலோமீட்டர் தொலைவில் அமைந்துள்ளது. கேரளாவில் இயற்கையான சந்தனக் காடுகள் அமைந்த ஒரே பகுதி இதுவாகும். பண்டைக்காலக் கற்திட்டைகளும், பாறை ஓவியங்களும் இப் பகுதியின் கற்காலம் முதலான வரலாற்றைக் கூறி நிற்கின்றன. 1991 ஆம் ஆண்டுக் கணக்கெடுப்பின்படி மறையூரின் மக்கள் தொகை 9,590 ஆகும்.

பெயர்
மறையூர் என்னும் பெயர் மறை , ஊர் என்னும் இரண்டு சொற்களால் ஆனது. மகாபாரத இதிகாசத்தின் முக்கிய கதை மாந்தரான பாண்டவர்கள் மறைந்து வாழ்ந்த காலத்தில் இப் பகுதியில் வாழ்ந்திருந்ததால் இதற்கு மறையூர் எனப் பெயர் வந்தது என்பது மரபு வழிக் கதை. எனினும் வரலாற்று அடிப்படையில் இதற்கு ஆதாரங்கள் இல்லை. 

மலைகள் நிறைந்த பகுதியாகையால் மலையூர் என்பது திரிந்து மறையூர் ஆகியிருக்கலாம் என்றும், மலைகளால் மறைக்கப்பட்டிருக்கும் ஊர் என்ற வகையில் மறையூர் என்று பெயர் பெற்றது என்றும், கிறிஸ்தவ ஆண்டு முறைத் தொடக்கத்தில் மறவர்கள் இப்பகுதியில் வாழ்ந்ததனால், மறவூர், மறையூர் ஆனது என்றும்  அரபிக் கடலில் உருவாகும் மேகங்கள் மேற்கில் இருந்து பயணித்து மழைபொழியும் போது மலைகளால் தடுக்கப்பட்டு கிழக்கு சரிவான மறையூர் பகுதி மழை மறைவுப் பிரதேசமாக இருப்பதால் மறையூர் எனப் பெயர் பெற்றது எனவும் பலவாறான கருத்துக்கள் நிலவுகின்றன.

மேற்கோள்கள்

கேரள மாநிலத்திலுள்ள ஊர்களும் நகரங்களும்
இடுக்கி மாவட்டத்திலுள்ள சுற்றுலாத் தலங்கள்
இடுக்கி மாவட்டத்தில் உள்ள ஊர்களும் நகரங்களும்
கேரள மலை வாழிடங்கள்
மு. ஹு. மு. அஷ்ரப்

முகம்மது ஹுசைன் முகம்மது அஷ்ரப் (MHM Ashraff, ஒக்டோபர் 23, 1948 - செப்டம்பர் 16, 2000) சிறீலங்கா முஸ்லிம் காங்கிரசின் நிறுவனத் தலைவரும் அரசியல்வாதியும் ஆவார். கவிஞர், எழுத்தாளர் எனப் பன்முக ஆளுமை கொண்டவர். இலங்கை பாராளுமன்றத்தின் அங்கத்தவராகவும் துறைமுகங்கள், மற்றும் துறைமுக அபிவிருத்தி அமைச்சராகவும் இருந்தவர். 2000 ஆம் ஆண்டில் உலங்கு வானூர்தி விபத்தில் கொல்லப்பட்டார். இலங்கை முஸ்லிம்களின் முக்கிய தலைவராகக் கொள்ளப்படுகிறார். இவரது மனைவி இப்பொழுது அரசியலில் ஈடுபடுகின்றார்.

வாழ்க்கைச் சுருக்கம்
இலங்கை, அம்பாறை மாவட்டத்தில் சம்மாந்துறையில் உசைன் விதானை, மதீனா உம்மா ஆகியோருக்கு 1948 அக்டோபர் 23 இல் அஷ்ரப் ஒரே புதல்வனாகப் பிறந்தார். இவருக்கு மூன்று சகோதரிகள். கல்முனைக்குடியில் வாழ்ந்து வந்த தனது ஆரம்பக் கல்வியை கல்முனைக்குடி அல்-அஷ்கர் வித்தியாலயத்தில் ஆரம்பித்து இடைநிலைக் கல்வியை கல்முனை பாத்திமா கல்லூரியிலும், கல்முனை உவெசுலி கல்லூரியிலும் தொடர்ந்தார். வழக்கறிஞராகப் பணியாற்றிய அஷ்ரப், பேரியல் இசுமாயில் என்பவரைக் காதலித்துத் திருமணம் செய்துகொண்டார். இவர்களுக்கு ஓர் ஆண் மகன் உள்ளார்.

1980களில் அஷ்ரபினால் ஸ்ரீலங்கா முஸ்லிம் காங்கிரஸ் ஒரு சக மேம்பாட்டுக்கான இயக்கமாக காத்தான்குடியில் ஆரம்பித்து வைக்கப்பட்டது.

எழுதிய நூல்கள்
நான் எனும் நீ - கவிதை நூல்

1948 பிறப்புகள்
இலங்கை முசுலிம் அரசியல்வாதிகள்
அம்பாறை மாவட்ட நபர்கள்
இலங்கையில் காணாமல் போனவர்கள்
2000 இறப்புகள்
இருபதாம் நூற்றாண்டு இலங்கை அரசியல்வாதிகள்
இருபத்தொராம் நூற்றாண்டு இலங்கை அரசியல்வாதிகள்
போக்குவரத்து விபத்து இறப்புகள்
புவேர்ட்டோ ரிக்கோ

புவேர்ட்டோ ரிக்கோ (Puerto Rico, ஸ்பானியம்: "Estado Libre Asociado de Puerto Rico"), என்பது ஐக்கிய அமெரிக்காவினுள் உள்ள சுயாட்சி பெற்ற ஒரு பிரதேசமாகும்.

இது வடகிழக்கு கரிபியனில் டொமினிக்கன் குடியரசுக்கு கிழக்கேயும் வேர்ஜின் தீவுகளுக்கு மேற்கேயும் புளோரிடா மாநிலக் கரையில் இருந்து 1,280 மைல்கள் (2,000 கிமீ) தூரத்திலும் அமைந்துள்ளது. இது ஒரு தீவுக் கூட்டமாகும். இதன் முக்கிய தீவு புவேர்ட்டோ ரிக்கோவாகும். இதைவிட பல சிறிய தீவுகளை உள்ளடக்கியுள்ளது.

புவேர்ட்டோ ரிக்கோ அதன் சொந்த அரசியலமைப்பையும் அதன் சொந்த சட்டமன்ற, நிர்வாக மற்றும் நீதித்துறை கிளைகளையும் கொண்டுள்ளது. குடியுரிமை, நாணயம் மற்றும் பாதுகாப்பு ஆகியவற்றைப் பகிர்வதன் மூலம் அமெரிக்காவுடனான இணைப்பு உள்ளது.

புவேர்ட்டோ ரிக்கோவில் பிறந்த அனைவரும் ஐக்கிய அமெரிக்காவின் குடியுரிமை பெற்றவர்களாயினும், இதன் ஐக்கிய அமெரிக்காவுடனான அரசியல் தொடர்புகள் இத்தீவுகளிலும் ஐக்கிய நாடுகளிலும் பலத்த சர்ச்சைக்குள்ளாகியுள்ளன.

மேற்கோள்கள்

வெளி இணைப்புகள் 
 என்சைக்கிளோபீடியா பிரித்தானிக்கா
 சிஐஏ தரவு நூல் 
 சுற்றுலாத் துறை

 
எசுப்பானிய மொழி பேசும் நாடுகளும் ஆள்புலங்களும்
வசுதாரா

வசுதாரா(वसुधारा) என்பது வளமைக்கும் செழிப்புக்கும் உரிய ஒரு பெண் போதிசத்துவர் ஆவார். இவரை செல்வத்தின் அதிபதியான குபேரனின் இணையாகக் கருதுவர்.

பொதுவான கருத்துகள் 
வசுதாரா நேபாளத்தில் மிகவும் புகழ் பெற்றவர். அங்கு அனைத்து இல்லங்களிலும் வசுதாரா வழிப்படப்படுகிறார். இவர் ரிக்-வேதத்தில் குறிப்பிடப்படும் வசுக்களுள் ஒருவர்.

சித்தரிப்பு 
பொதுவாக இவர் ஆறு கரங்களுடன் காணப்படுகிறார். கீழ் இடக்கரத்தில் இவர் தன்னுடைய அடையாளமாக, பொற்குடத்தையும் கொண்டுள்ளார். அதற்கு மேலுள்ள கரத்தில் தானியங்கள் உள்ளன. மூன்றாவது இடக்கரத்தில் பிரக்ஞாபாரமித சூத்திரம் எனப்படுகிற மகாயான சூத்திரத்தையும் கொண்டுள்ளார். தனது இடக்காலை மடக்கி, வலக்காலை ஒரு கும்பத்தின் மீது ஊன்றுகிறார்.

கீழ் வலக்கரம் தானத்தை குறிக்கும் வகையில் வரத முத்திரையுடன் திகழ்கிறது. அதற்கு மேலுள்ள கரத்தில் மூன்று சிந்தாமணி இரத்தினங்கள் உள்ளன.மூன்றாவது வலக்கரத்தில் அஞ்சலி முத்திரை காணப்படுகிறது.

வெளி இணைப்புகள் 

 The Gods of Northern Buddhism / Online HTML version with Footnotes and Images
 HimalayanArt.org
 AsianArt.com

மேற்கோள்கள்

போதிசத்துவர்கள்